  Туспуктэм: freepik.com Наталия Сильвестрова Удмуртиын 2023-тӥ ар кутсконысен шыр висёнэн 272 адями черлазы, 12-ез соос пӧлысь нылпиос. Черламъёслэн лыдӟы кык арня ӵоже гинэ 120-лы будӥз. Со сярысь Роспотребнадзорлэн элькунъя управлениезлэн пресс-службаез ивортӥз. Висён учыръёсты Ижкарын, Воткаын, Можгаын, Сарапулын, Глазкарын но элькунысь 19 ёросын пусъемын. Тужгес но трос висисьёс Пичи Пурга (13), Алнаш (10), Кизнер (8), Сюмси (7) но Кияса (4) ёросъёсын. Черламъёс пӧлысь 67 процентэз 30-59 аресъемъёс, 18 процентэз – 60-лэсь арлыдоос, 10 процентэз – 18-29 аресъем егитъёс. Тросэз висисьёс дорысьтызы висён шедьтӥзы, 86 мурт сад-бакчаосазы но 31 мурт нюлэскы ветлыку черлаз. Висёнлэсь утиськон понна тузон пурӟон интыосын маскаен но перчаткиосын ужано, киосты ӵемгес миськоно, сиён-юонэз йырйиськисьёслы сузёнтэм интыосын возёно, йырйиськисьёсты гольык киын йӧтылоно ӧвӧл. Тегъёс: Тазалык висён Удмуртия  